Bobby, Demi Lee tref hoogste noot op Top-20Bobby van Jaarsveld en Demi Lee Moore. (Foto: Ruben Roos) Bobby van Jaarsveld en Demi Lee Moore se duet, “Ek weet al lankal”, laat vandeesweek Bok van Blerk se “Was”, Elvis Blue en Snotkop se “Langpad alleen pad” en Ruhan du Toit se “As jy dink jy weet” in die stof byt en neem die no. 1-posisie op die Top-20 in. Die musiekvideo vir dié snit is Sondag op Maroela Media bekendgestel en spog reeds met meer as 110 000 trefslae op YouTube. Riana Nel, wat lank reeds op die Maroela Media Afrikaanse Top-20 pryk met haar treffer “Hou die hemel oop” se splinternuwe enkelsnit, “Sterker”, maak vandeesweek sy buiging in die no. 20-posisie op dié treffersparade. In vandeesweek se Top-20 is daar sewe snitte wat styg, 11 wat daal, een nuwe lied en een wat onveranderd bly.